Riihimäen Eläkkeensaajat ry

# TALOUSSÄÄNTÖ

Riihimäen Eläkkeensaajat ry:n hallinnossa, taloudenhoidossa, kirjanpidossa, tilinpäätöksessä sekä toiminnantarkastuksessa on noudatettava yhdistyslain, kirjanpitolain ja -asetuksen sekä yhdistyksen omien sääntöjen lisäksi tämän taloussäännön määräyksiä.

# 1. Yhdistyksen kokous

* Vahvistaa toimintasuunnitelman ja talousarvion seuraavaksi toimintavuodeksi.
* Määrää jäseniltä kannettavat jäsenmaksut ja päättää hallituksen jäsenille ja toimihenkilöille erilaisista tehtävistä vuosittain maksettavat palkkiot ja muut korvaukset.
* Käsittelee toimintakertomuksen sekä toiminnantarkastuskertomuksen edelliseltä tilikaudelta, sekä vahvistaa tilinpäätöksen ja myöntää vastuuvapauden hallitukselle ja muille tilivelvollisille.

# 2. Hallitus

Valmistelee toimintasuunnitelman ja talousasiat sekä panee täytäntöön yhdistyksen kokousten päätökset. Huolehtii yhdistyksen taloudenpidosta ja vastaa talousarvion seurannasta. Hallituksella on oikeus hankintoihin hyväksytyn talousarvion puitteissa.

# 3. Taloudenhoitaja

* Vastaa yhdistyksen laskujen maksamisesta.
* Taloudenhoitajalla on yhdistyksen pankkikortti.
* Huolehtii yhdistyslain ja kirjanpitosäännösten mukaisesta kirjanpidosta ja raportoi hallitukselle sen päättämällä tavalla.
* Taloudenhoitajalla on oikeus päättää talousarvion puitteissa hankinnoista 200 euroon saakka.

**4. Jäsenasiainhoitaja**

Jäsenmaksulaskutuksen hoitaa jäsenasiainhoitaja.

# 5. Kassan ja rahatilien hoito

Rahatilien avaamisesta ja lopettamisesta sekä käyttöoikeuksista päättää hallitus. Tilinkäyttöoikeus on puheenjohtajalla, sihteerillä ja taloudenhoitajalla. Kassanhoidosta ja tarpeellisista tilitysohjeista vastaa taloudenhoitaja.

# 6. Omaisuuden hoito

Kaikki toimihenkilöt ovat velvollisia huolehtimaan, että heidän käytössään olevasta yhdistyksen omaisuudesta huolehditaan ja se pidetään tarkoituksenmukaisessa kunnossa. Kalustosta ja muusta irtaimesta käyttöomaisuudesta pidetään kalustoluetteloa hallituksen ohjeen mukaisesti.

# 7. Kustannusten korvaaminen

7.1. Yhdistyksen toiminnasta aiheutuvat matkakustannukset korvataan talousarviossa olevien perusteiden ja määrärahojen mukaisesti. Päivärahoja ei makseta. Kilometrikorvaus on 0,35 euroa/km ja 0,01 euroa/lisähenkilö.

7.2. Yhdistys hankkii kopiopaperia. Tulostimien mustekustannuksia korvataan 100 euroa/vuosi toimihenkilöille hallituksen päätösten mukaisesti.

7.3. Mikäli yhdistys joutuu maksamaan kerhon/ryhmän kokoontumistilasta vuokraa, tulee toimintaan osallistuvan jäsenen maksaa hallituksen tai vuokranantajan vahvistama osallistumismaksu toimintakaudelta. Kerhonvetäjä on vapautettu maksusta.

7.4. Retkien ja matkojen hinnoittelussa huomioidaan, että vetäjä ei maksa osallistumismaksua.

7.5. Käsityö- ja askartelukerho saa hankkia tarvikkeita 150 eurolla sekä kevät- että syyskaudella

7.6. Osallistumisesta liiton tai piirin järjestämiin kilpailuihin yhdistys maksaa kuittia vastaan osallistumismaksun osallistujalle tai joukkueelle. Matka- tai ruokailukuluja ei makseta.

Osallistumismaksu voi olla enintään 100 euroa/kilpailu. Osallistumismaksu vaatii aina hallituksen käsittelyn ja päätöksen.

7.7. Hallitus lähettää edustajat piirin edunvalvontapäiville sekä kevät- ja syyskokoukseen. Matkakulut ja ruokailu maksetaan kokousedustajille.

7.8. Liiton ja piirin koulutukseen osallistuminen hyväksytään hallituksessa ja päätetään kustannusten korvaamisesta.

7.9. Emäntä hankkii tilaisuuksiin sovitut tarjoilut, jotka korvataan kuitteja vastaan. Jäsentapaamisissa ja jäsenkokouksissa tarjotaan pullakahvit. Hallituksen kokouksissa ei ole kahvitusta.

# 8. Muistamiset

* Vuosijuhlia viettävät yhdistykset ja yhteisöt 30,00 euroa.
* Hautajaiskukkaset (yksi punainen ruusu) tai adressi 15,00 euroa.
* Onnittelukukkaset 30,00 euroa.

# 9. Tuki-ilmoitukset yhdistyksen kotisivuilla

Yhdistys myy mainostilaa joko etu- tai kumppanuussivuille.

* Etusivu: isompi ilmoitus 420 euroa/vuosi, pienempi 210 euroa/vuosi. Kumppanuussivulla vastaavat hinnat 270 euroa/vuosi ja 180 euroa/vuosi. Alla kalenterivuoden kuukausihinta on 40 euroa/kuukausi.

# 10. Muut tulot

* 10.1.Yhdistyksen juhlissa ja muissa tilaisuuksissa myydään arpoja: Arpojen hinnat 1 arpa/2,00 euroa, 3 arpaa/5,00 euroa.
* 10.2. Yhdistyksen järjestämissä tilaisuuksissa myydystä kahvista, ruoasta, ohjelmalipuista ja arvoista yms. saatu tulo on tilitettävä yhdistykselle.
* 10.3. Pääsääntöisesti matkojen ja retkien maksu suoritetaan pankin kautta. Käsikantona kerätty tulo on kerääjän toimesta tilitettävä yhdistyksen pankkitilille:
* Lammin Säästöpankki FI39 4260 0010 1567 65.
* 10.4.Piirin tilaisuuksissa tarjottava keittoruoka + kahvi on 12,00 euroa ja muu ruoka 15,00 euroa.

Hankinnat, joihin anotaan liiton/STEA:n rahoitusta hoitaa hallitus, kuten muutkin mahdollisesti vastaan tulevat välttämättömät hankinnat tai muuten toimintasuunnitelmasta ja talousarviosta poikkeavat tarpeet.

Hyväksytty hallituksessa 2.11.2022